Psalmus 70

Psalmus 70 (enumeratione Graeca psalmus 69 dictus) libri Psalmorum verbis "Deus, in adiutorium" incipit; etiam habet superscriptionem: "Magistro chori. David. Ad commemorandum" (sic in Nova Vulgata). In hoc psalmo psalmista Deum precatur ut ab hostibus liberatur"Prayer for Deliverance from Enemies", titulus in New Revised Standard Version apud BibleGateway. Totus psalmus fere idem est qui ultimi versûs psalmi 40 (39).

Ioannes Calvinus, theologiae Reformationis fautor, sic argumentum psalmi descripsit:
Quia Psalmus hic pars est dumtaxat quadragesimi, hoc forte sibi vult inscriptio Ad reminiscendum, quia David quinque istos versus aliunde sumptos in specialem aliquem usum accommodaverit.In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi 70, p. 318.

 Verba psalmi 
Haec sunt verba psalmi 70 (69) ex versione vulgata Clementina:
1 In finem. Psalmus David in rememorationem, quod salvum fecerit eum Dominus.
2 Deus, in adiutorium meum intende;
Domine, ad adiuvandum me festina.
3 Confundantur, et revereantur, qui quaerunt animam meam.
4 Avertantur retrorsum, et erubescant, qui volunt mihi mala;
avertantur statim erubescentes qui dicunt mihi: Euge, euge!
5 Exsultent et laetentur in te omnes qui quaerunt te;
et dicant semper: Magnificetur Dominus, qui diligunt salutare tuum.
6 Ego vero egenus et pauper sum;
Deus, adiuva me.
Adiutor meus et liberator meus es tu;
Domine, ne moreris.

 Notae 

 Nexus externi 

 Psalmus 69 in versione Vulgata Stuttgartensi (iuxta Hebraicum)
 Psalmus 69 in Vulgata Clementina (versione Gallicana)
 Psalmus 70 in Nova Vulgata
 Psalmus 70 cum commentario Rashi 

Categoria:Liber Psalmorum